

**Referat af LOM den 25.06.24 fra kl. 13.00-15.00**

**Forvaltning:** Social- og arbejdsmarked

**Møde vedr.:** LOM i Center for Psykiatri og Socialt Udsatte

**Mødested:** Det store mødelokale i Psykiatriens Hus

**Mødedato:** 25.06.2024

**Sendes til:** LOM i Center for Psykiatri og Socialt Udsatte

1. **Præsentation af konstitueret centerleder Katrine Nissen (10 min.):**

Ny konstitueret CenterlederKatrine Nissen præsenteres, og indleder med at byde velkommen. Katrine blev konstitueret som ny centerleder d. 10.6.24. da tidligere Centerleder Tine Horn er blevet konstitueret Socialchef. Katrine indtræder dermed som forperson for LOM. Herefter en kort præsentationsrunde af medlemmerne i LOM.

1. **Godkendelse af dagsorden.** Godkendt.
2. **Godkendelse af referat.** Det bekræftes, at Jack René Elversøe, TR for SL på Botilbudsområdet, træder ind i dagsordensgruppen til LOM.
3. **Orientering fra Sektormed og Hovedmed (orientering ved Helle Jensen og Katrine Nissen – 10 min.).** Helle Jensen oplyser, at der på Sektormed var orientering om økonomien ved Jan Kjeldmann, herunder om regnskab og budget, budgetprocessen 2025-2028 og status på SØM-initiativerne. Herudover en drøftelse af arbejdsmiljø i grupper, et oplæg om belastningspsykologi v. Katrine Nissen samt et oplæg om peers ved udviklingsmedarbejder Anders Lindberg og Rikke, som er ansat som peer i Psykiatriens Hus. Derudover blev der drøftet et forslag om udpegning af nye områder til byggeri på socialområdet samt orienteret om et nyt forslag vedr. frihed med løn til fx guldbryllupper eller andre store mærkedage. Der er nedsat en arbejdsgruppe under HMU til at arbejde videre med forslaget.
4. **Budget/Økonomi v. Helle Jensen (orientering 10 min.):** Helle Jensen orienterer om, at vi alle har fået en mail fra kommunaldirektør Jesper Kaas Schmidt vedrørende kommunens økonomiske situation, som blev sendt ud efter møde i HMU den 12.06.24.

Byrådet har på baggrund af den truende udvikling for likviditeten peget på følgende initiativer:

**Indkøbsstop:** Alle anskaffelser som ikke er nødvendige af hensyn til opretholdelse af sikker drift udsættes indtil videre. Løbende indkøb knyttet til driften kan fortsat gennemføres som normalt.

**Anlægsstop**: Alle anlægsprojekter - som ikke allerede er igangsat - sættes på pause. Undtaget er projekter, som direktionen vurderer nødvendige af hensyn til opretholdelse af sikker drift, sikring af værdien af kommunens kapitalapparat (bygninger og veje) eller projekter, hvor kommunen har forpligtet sig overfor anden ekstern part.

**Udskydelse af forbrug af opsparing (service):** I den udstrækning den enkelte aftaleenhed (vores skoler, dagtilbud mv.) ikke allerede har lavet forpligtende dispositioner, kan aftaleenheder med opsparet overskud ikke planlægge at bruge af opsparingen i 2024.

Direktionen er enige om, at ledere og medarbejdere selv er i stand til at vurdere, hvilke udgifter der fortsat skal afholdes, og hvilke der kan vente.

På nuværende tidspunkt har socialområdet et underskud på 58 mio. Katrine Nissen supplerer med, at tilbuddene kun må investere i nødvendige ting for at opretholde driften. Det blev gjort klart, at det her har ikke noget med Nordic Waste at gøre, men at det er socialområdet, som er i ubalance. Det er en strukturel problemstilling, som ikke kun gør sig gældende i Randers, men i hele landet.

**5. Orientering v. Katrine Nissen (orientering 15.min.):**

Sammenlægningen af Perron 4 og Slotsgården var på byrådet d. 17.6.24, som valgte at sende forslaget i høring i relevante MED udvalg og ved Udsatterådet. Sagen er at finde på Høringsportalen, og der er frist for besvarelser den 15.08.24. Den kommer på byrådsmøde igen den 23.09.24. Ift. navneændring fra Psykiatriens Hus til **Huset Tværs – stedet hvor mennesker mødes** udarbejdes der pt. en kommunikationsplan. Derudover er der nedsat arbejdsgrupper i Huset, som arbejder med indholdet i de indsatser, der udbydes fremadrettet samt en implementeringsgruppe, som følger arbejdet. Hvis der er nogle spørgsmål vedr. dette, så spørg udviklingsmedarbejder Anders Lindberg eller leder af Huset Tværs Marie Padkjær. Der kommer mere info efter sommerferien.

Katrine Nissen orienterer LOM om det integrerede Dobbeltdiagnosetilbud, som Psykiatrien starter op her d. 1.9.24. Der er tale om en treårig indfasning. Målgruppen for det nye tilbud er opdelt i undergrupper på baggrund af deres nuværende behandlingskontakt. Det drejer sig om:

1. Personer, som kun modtager psykiatrisk behandling, men er registreret med en misbrugsdiagnose.
2. Personer, som er i aktuel behandling for både rusmiddelproblematik og en psykisk lidelse.
3. Personer, der kun er i rusmiddelsbehandling, men er kendt med samtidig psykiatrisk problematik.

Ansvaret for rusmiddelsbehandling af patienterne i målgruppen flyttes trinvis til det nye behandlingstilbud, med følgende indfasning:

* Gruppe 1 visiteres til det regionale tilbud fra og med 1/9 2024.
* Gruppe 2 visiteres til det regionale tilbud fra og med 1/7 2025.
* Gruppe 3 visiteres til det regionale tilbud fra og med 1/7 2026.

Ordningen vil løbende blive fulgt med henblik på at opbygge viden om målgruppen, herunder omfang og antal personer, der har behov for tilbuddet. Der gøres status i 2026. De medarbejdere, som har berøring med målgruppen for det tilbud får en opgave i at motivere til det nye integrerede tilbud.

Hvad angår sygefravær, så ser det fint ud på området og er generelt faldende. En mere udførlig gennemgang af sygefraværet i Center for Psykiatri og Socialt Udsatte kommer på til næste LOM-møde d. 9.10.2024.

**6.** **Temadrøftelse**: **Arbejdsmiljødrøftelse omkring livsfaser i arbejdslivet (1 time).**

LOM blev inddelt i tre grupper, som drøftede henholdsvis unge medarbejdere, seniorer og ’mellemgruppen’ med inspiration fra materiale udarbejdet af Team God Arbejdsplads.

**Opsamling:**

**Seniorgruppen** snakkede om rekruttering og ansættelse ift. at skabe en aldersmæssig jævn fordeling. Ved en seniorers afgang, bør der overvejes at ansætte en ung medarbejder, da det giver balance, og så have en kultur der understøtter det. Vær åben, snak med hinanden og hjælp hinanden, når det er muligt. Og så må der gerne være forskel, det er der på mange områder ift. løn og anciennitet.

Når unge medarbejdere bliver ansat, er det vigtigt med mentorordninger ml. fx en senior medarbejder og ung medarbejder, så man får en forståelse for hinanden. Et forslag kunne være at gøre dette til en del af intromaterialet. **Ungegruppen** talte om, atnysgerrighed, gå på mod, men også faglig usikkerhed som nogle af de nøgleord, der beskriver ungdommen. Vigtigt, at de unge får en forståelse af arbejdspladsen, så de kan agere professionelt og ikke lade sig overinvolvere. Så blev behovet om en længere mentorordning og en slags social ’buddyordning’ drøftet. Det med medbestemmelse ift. eget arbejde, arbejdsopgaver og arbejdstid er også meget vigtigt, og noget af det som er meningsfuldt og motiverende for de unge.

**Gruppen ”Dem midt i mellem”** Her nævnes der behov for fleksibilitet, efter/videreuddannelse, hensyn ift. sygdom og nedtrapningsmuligheder. Her blev der drøftet, at det er vigtigt med et godt arbejdsmiljø, hvor man er ordentlige overfor hinanden og hjælper hinanden. Et eksempel på dette kunne fx være ifm. ferieafvikling, hvor de medarbejdere med børn kan holde ferie i industriferien, og de ældre eller dem uden børn kan holde ferie før eller senere. Hvad angår rummelighed ift. at arbejde mere, mindre eller anderledes var der forståelse for, og at dette kan aftales individuelt med ledelsen. Dog skal tingene hænge sammen, og der blev talt om, at merarbejde kan have en kontraeffekt, idet man kan blive stresset eller syg af at arbejde for meget.

**7. Evt.** Per Thuesen spørger til, hvornår høringen om sammenlægningen ml. Perron 4 og Slotsgården kommer til at foregå. Referatet er opdateret med svar på forespørgslen (se punkt 5).

Derudover aftales det, at der næste gang kommer en drøftelse af efter/videreuddannelsesmuligheder indenfor rammen samt opfølgning på seniorarbejdsgruppen.